LIT ลงนามสัญญาปล่อยสินเชื่อเช่าซื้อมูลค่า 62.84 ลบ.
LIT ลงนามสัญญาปล่อยสินเชื่อเช่าซื้อมูลค่า 62.84 ลบ.
15 ก.ย. 2558

บริษัท ลีซ อิท จำกัด (มหาชน) หรือ LIT ระบุว่า บริษัทได้ลงนามสนับสนุนวงเงินสินเชื่อประเภทเช่าซื้อ (Hire Purchase) กับลูกค้า ในโครงการเช่าซื้อชุดเครื่องยนต์ดีเซลกำเนิดไฟฟ้า เพื่อแก้ไขปัญหาการจ่ายกระแสไฟฟ้าในพื้นที่เกาะเต่า จ.สุราษฎร์ธานี งานการไฟฟ้าส่วนภูมิภาค
ทั้งนี้ โครงการดังกล่าวรวมเป็นมูลค่าสัญญาทั้งสิ้น 62,846,450 บาท (รวมภาษีมูลค่าเพิ่ม)นับตั้งแต่วันที่ 11 ก.ย.58 ถึงวันที่ 15 ธ.ค.60 โดยมีเงื่อนไขชำระเงินเป็นงวด จำนวนทั้งสิ้น 28 งวด ตามสัญญาที่กำหนดไว้
ขณะที่ราคาหุ้น LIT ปิดตลาดภาคเช้าอยู่ที่ 7.55 บาท บวก 0.30 บาท หรือ 4.14% ต่ำสุดที่ 7.15 บาท สูงสุดที่ 7.65 บาท มูลค่าการซื้อขาย 58.61 ล้านบาท 
 